Taba baitul-mali da sauran manyan dalilan da su ka jefa Uzor Kalu ga EFCC
Abubuwan da su ka kai tsohon Gwamna Uzor Kalu gidan kurkuku
a month ago 5976 views by Muhammad Malumfashi
Bayan shekaru 12 ana ta faman shari’a, an samu tsohon gwamnan jihar Abia, Orji Uzor Kalu, da laifin satar dukiyar al’umma. An yanke wannan hukunci ne a Ranar 5 ga Watan Disamban 2019.
Legit.ng ta kawo wasu daga cikin dalilan da su ka sa babban kotun tarayya ta samu Sanatan na Abia ta Arewa da laifuffukan da hukumar EFCC mai yaki da barayin kasa ta ke tuhumarsa da su.
Ga jerin manyan kura-kuran da Orji Uzor Kalu ya yi:
1.	Gauraya shagulolin Iyali da sha’anin Gwamnati
Daya daga cikin kura-kuren da Orji Kalu ya yi shi ne amfani da wani kamfanin danginsa mai suna Slok Nigeria LTD a wajen harkokin gwamnatin jihar Abia. An samu tsohon gwamnan da laifin karkatar da biliyan 7.65 na jihar Abia da sunan wannan kamfani tsakanin 1999 zuwa 2007.
KU KARANTA: Kalu ya roki Jami'ai su guji maka masa mari a hannu
2.	Tsoma hannu a cikin Baitul-Mali
EFCC mai yaki da masu yi wa tattalin arzikin Najeriya zagon-kasa ta zargi tsohon gwamna Uzor Kalu da tsohon Ma’aikacin kudi na jihar Abia, Udeh Udeogu, da yin gaba da miliyan 460 daga asusun gwamnati. Wannan ya na cikin gangancin da Sanatan ya yi a kan karagar mulki.
3.	Dawowa APC daga PDP babu nauyi
A matsayinsa na daya daga cikin kusoshin da su ka kafa jam’iyyar PDP a Kudu maso Gabashin Najeriya, Uzor Kalu ya tsere daga PDP zuwa APC ba tare da an yi wata yarjejeniya mai karfi ba. Ana tunanin cewa da a ce Kalu ya samu wata yarjejeniya kafin dawowa APC, da ba haka ba.
EFCC Latest NewsCossy Orjiakor Latest NewsHausa NewsIbrahim MaguAbia State News Today
54 minutes ago 832 views